turjo4nis/wikipedia-bn-dump-20250701 huggingface dataset:
লিলিপুট কিডসওয়্যার

লিলিপুট কিডসওয়্যার হল একটি ভারতীয় পোশাকের মার্কা বা ব্র্যান্ড যা শিশুদের জন্য বিশেষভাবে পোশাক তৈরি করে এবং এর সদর দফতর ভারতের নয়াদিল্লিতে অবস্থিত।

ইতিহাস 
সঞ্জীব নারুলা ২০০৩ সালে লিলিপুট  প্রতিষ্ঠা করেন। বেইন ক্যাপিটাল পার্টনারস মে ২০১০ সালে লিলিপুট কিডসওয়্যারে $৬০ মিলিয়ন ডলার বিনিয়োগ করে।  লিলিপুটের আইপিওর ছাড়ার দুই সপ্তাহ পরে, বিনিয়োগ সংস্থাগুলিকে জানানোর হয়েছিল যে লিলিপুটের আয়ের পরিসংখ্যান স্ফীত হয়েছে৷  অডিটিং ফার্মের পরামর্শে লিলিপুট কিডসওয়্যারে বিনিয়োগের পরে বেইন ক্যাপিটাল পার্টনার্স অডিট ফার্ম আর্নস্ট অ্যান্ড ইয়ং গ্লোবাল লিমিটেডের বিরুদ্ধে মামলা করে। বেইন ক্যাপিটাল দাবি করে যে বিনিয়োগের পুরোটাই ক্ষতি হয়েছে।  লিলিপুট কিডসওয়্যারের সিইও জানায় যে বেইন ক্যাপিটাল ২০১৩ সালে কোম্পানি ছেড়েছে।

প্রতারণা বিতর্ক 
২০১৩ সালে, লিলিপুট কিডসওয়্যার ২২টি বাংলাদেশী পোশাক সরবরাহকারীর কাছ থেকে $৫,০০০,০০০ (৪০ কোটি টাকা) মূল্যের পোশাক কিনেছিল। কোনো অর্থ না পাওয়ার পর, বাংলাদেশ সরকারের মাধ্যমে বাংলাদেশের কেন্দ্রীয় ব্যাংক সমস্যাটি সমাধানের জন্য ভারত সরকারের সাথে যোগাযোগ করে। ভারতীয় বাণিজ্য মন্ত্রীর মধ্যস্থতার পর, লিলিপুট কিডসওয়্যার বাংলাদেশী সরবরাহকারীদের কোন অর্থ প্রদান করেনি। ফলস্বরূপ, সেই সরবরাহকারী সংস্থাগুলি দেউলিয়া হয়ে গিয়েছিল এবং তাদের কারখানাগুলি বন্ধ হয়ে যাওয়ার ফলে প্রচুর ক্ষতি হয়েছিল।

তথ্যসূত্র 

ভারতের পোশাক কোম্পানি
দিল্লি ভিত্তিক কোম্পানি
২০০৩-এ প্রতিষ্ঠিত ভারতীয় কোম্পানি
২০০৩-এ প্রতিষ্ঠিত পোশাক কোম্পানি
২০০৩-এ দিল্লিতে প্রতিষ্ঠিত
রিলায়েন্স ফ্রেশ

রিলায়েন্স ফ্রেশ হল সুবিধার দোকার বিন্যাস যা রিলায়েন্স ইন্ডাস্ট্রিজ অফ ইন্ডিয়ার খুচরা ব্যবসার অংশ রিলায়েন্স খুচরার অধীনস্থ।

আরো দেখুন 

 ভারতীয় কোম্পানির তালিকা

তথ্যসূত্র

বহিঃসংযোগ 

 রিলায়েন্স অফিসিয়াল সাইট

২০০৬-এ প্রতিষ্ঠিত ভারতীয় কোম্পানি
ভারতের সুপারমার্কেট
মুম্বই ভিত্তিক কোম্পানি
ভারতের খুচরা কোম্পানি
২০০৬-এ মহারাষ্ট্রে প্রতিষ্ঠিত
রিলায়েন্স খুচরা
২০০৬-এ প্রতিষ্ঠিত খুচরা কোম্পানি
রিলায়েন্স ইন্ডাস্ট্রিজের সহায়ক প্রতিষ্ঠান
জেঙ্গা টিভি

জেঙ্গা টিভি হল ভারতের বৃহত্তম ওটিটি প্লেয়ার এবং ডিজিটাল ভিডিও কোম্পানি, জেঙ্গা মিডিয়া প্রাইভেট লিমিটেড-এর একটি মার্কা। জেঙ্গা ২০১২ সালের ভারতীয় ক্রিকেট দলের শ্রীলঙ্কা সফর সম্প্রচারের স্বত্ব পেয়েছিল।

তথ্যসূত্র 

ডিজিটাল সম্প্রচার
২০০৯-এ প্রতিষ্ঠিত ভারতীয় কোম্পানি
২০০৯-এ প্রতিষ্ঠিত গণমাধ্যম কোম্পানি
উইশবেরি

উইশবেরি অনলাইন সার্ভিসেস প্রাইভেট লিমিটেড (উইশবেরি) হল ভারত ভিত্তিক একটি কিকস্টার্টার অনুপ্রাণিত ক্রাউডফান্ডিং প্ল্যাটফর্ম। এটি ২০১২ সালে চালু হয়।  প্রতিষ্ঠাতা হলেন প্রিয়াঙ্কা আগরওয়াল এবং আনশুলিকা দুবে।

তথ্যসূত্র 

২০১১-এ প্রতিষ্ঠিত ভারতীয় কোম্পানি
২০১১-এ প্রতিষ্ঠিত ইন্টারনেট সম্পত্তি
২০১১-এ মহারাষ্ট্রে প্রতিষ্ঠিত
ভারতের ক্রাউডফান্ডিং প্ল্যাটফর্ম
মুম্বই ভিত্তিক আর্থিক সেবা কোম্পানি
কলকাতা পুলিশ ফ্রেন্ডশিপ কাপ

কলকাতা পুলিশ ফ্রেন্ডশিপ কাপ হল একটি ফুটবল টুর্নামেন্ট যা কলকাতা পুলিশ প্রতি বছর কলকাতার স্থানীয় ক্লাবগুলির জন্য আয়োজন করে। তিন স্তরের এই টুর্নামেন্টে ৫০০ টিরও বেশি ক্লাব অংশগ্রহণ করে।

এটি পশ্চিমবঙ্গের মুখ্যমন্ত্রী বুদ্ধদেব ভট্টাচার্যের একটি উদ্যোগ এবং শহরের ফুটবলের অনুভূতিতে আঘাত করে পাবলিক-পুলিশ ইন্টারফেসকে উন্নত করার লক্ষ্য।

ইএসপিএন স্টার স্পোর্টস টুর্নামেন্টের স্পনসর এবং এফএ প্রিমিয়ার লিগের লাইনে বিজ্ঞাপন দেওয়া হয়। তারা টুর্নামেন্টের পাঁচজন প্রতিযোগীকে লন্ডন ফুটবল গ্রাউন্ডে ভ্রমণের জন্য উড়াল দেবে। ]

স্লোগান হলো প্যারা ফুটবল ইটস বেস্ট।

২০০৬ কাপ ২৪ জুলাই শুরু হয়েছিল। ২০০৬।

তথ্যসূত্র

বহিঃসংযোগ 

 কলকাতা পুলিশ ফ্রেন্ডশিপ কাপ

২০০৬-এ পশ্চিমবঙ্গে প্রতিষ্ঠিত
পশ্চিমবঙ্গ পুলিশ
২০০৬-এ প্রতিষ্ঠিত পুনরাবৃত্ত ক্রীড়া ঘটনা
অপর্যালোচিত অনুবাদসহ পাতা
ভারতে ফুটবল কাপ প্রতিযোগিতা
কাঁচা বাদাম (গান)

বাদাম বাদাম দাদা কাঁচা বাদাম হচ্ছে সামাজিক যোগাযোগ মাধ্যমে আলোড়ন সৃষ্টিকারী একটি গান যা একজন ফেরিওয়ালা ভুবন বাদ্যকরের মাধ্যমে ভাইরাল হয়। তবে গানটি মূলত ক্রেতাদের আকৃষ্ট করতেই বানিয়েছিলেন বাদামওয়ালা ভুবন বাদ্যকর।

প্রেক্ষাপট 
একজন বাদাম বিক্রেতা, ভুবন বাদ্যকর হলেন কাঁচা বাদাম গানের স্রষ্টা। তার বাড়ি ভারতের পশ্চিমবঙ্গের বীরভূমের দুবরাজপুর ব্লকের অন্তর্গত লক্ষ্মীনারায়ণপুর পঞ্চায়েতের কুড়ালজুরি গ্রামে। সেখানে একটি মোটরসাইকেলের পেছনে বাদাম নিয়ে গ্রামে, বাজারে, বন্দরে, মানুষের বাড়ি বাড়ি গিয়ে বাদাম বিক্রি করেন তিনি। তবে ভাজা বাদাম বিক্রি করেন না ভুবন। বরং তার কাছে পাওয়া সব বাদামই কাঁচা। কিন্তু শুধু টাকা দিলেই বাদাম মিলে না। বাড়ির অব্যবহৃত পুরনো যন্ত্রাংশ, নষ্ট মোবাইলের যন্ত্রাংশ, ব্যাটারি, হাঁসের পালক, মাথার চুল, সিটি গোল্ডের চেইন, দুল, চুড়ির মতো গহনার বিনিময়ে বাদাম দিয়ে থাকেন তিনি। আর এসব তথ্য গানে গানে বলে বেড়ান ভুবন, যা কাঁচা বাদাম গান হয়ে বিশ্বজুড়ে ভাইরাল হয়। শুধু এই গানই নয়, পাশাপাশি জনপ্রিয় হয়ে ওঠেন ভুবন বাদ্যকরও।

প্রতিক্রিয়া 
গণমাধ্যমে দেয়া সাক্ষাৎকারে ভুবন বাদ্যকর জানান, মোবাইলে আমার গান দেখছে সবাই। দেখা হলেই সবাই এসে আমার গানের প্রশংসা করে যাচ্ছে। ভালোই লাগছে। গানটি আমিই লিখেছি, আমারই তৈরি। আমারই সুর, আমারই গলা। চিন্তাভাবনা করতে করতেই করেছি। বিগত ১০ বছর ধরে বাদাম বিক্রি করছি। আমি বাদাম বিক্রি করতে গিয়ে এই গান করি। সেই সময় কোনও একটি ছেলে সেই গান ক্যামেরা করে সোশ্যাল মিডিয়ায় ছেড়ে দিয়েছে, কিন্তু আমি সেই ছেলেটিকে চিনি না।

অন্যদিকে ইনস্টাগ্রামে কাঁচা বাদাম গানের রিমিক্স পোস্ট করে ডেভিড লিখলেন, 'ভুবন বাদ্যকরের গানকে রিমিক্স করায় আমি খুব গর্বিত।'

জনপ্রিয়তা 
দর্শনা বণিক, নীল ভট্টাচার্যসহ আরও অনেকে বিভিন্ন সময়ে কাঁচা বাদাম গানে নেচেছেন। দিল্লিতে একটি শো করতে যান ভুবন বাদ্যকর। সেখানে এক ভক্ত তার গানে মুগ্ধ হয়ে তাকে উপহার দেন একটি আইফোন ১৩ হ্যান্ডসেট। দক্ষিণ আফ্রিকার ইন্টারনেট সেনসেশন কিলি পলও কাঁচা বাদাম গানে ইন্সটাগ্রাম রিল তৈরি করেছেন। জনপ্রিয় হয়ে ওঠা ভুবন বাদ্যকরকে উপস্থাপন করা হয় কলকাতার টেলিভিশনের জনপ্রিয় কুইজ শো দাদাগিরির মঞ্চে। সেখানে তিনি সৌরভ গাঙ্গুলীর হাত থেকে গ্রহণ করেন ট্রফি। কলকাতার পুরভোটের সময়ও তৃণমূলের প্রচারে জনপ্রিয় ছিল কাঁচা বাদামের সুর।

কাঁচা বাদাম গানে জমিয়ে নাচেন এক তরুণ আর বৃদ্ধা। নিমেষেই ভাইরাল হয়ে যায় সেই ভিডিও। গানটি ফেইসবুক, টিকটক, ইউটিউবে ভাইরাল হওয়ায় অনেকে সেখান থেকে অর্থ উপার্জন করলেও গানের স্রষ্টা ভুবন কোনো অর্থ পাননি। গানের শিল্পী হিসেবে তার নামও অনেকে উল্লেখ করছেন না বলে জানা যায়। তাই নিজের নামে গানের স্বত্বের পাশাপাশি গান থেকে উপার্জিত প্রাপ্য অর্থ পেতে বীরভূমের দুবরাজপুর থানায় গিয়ে তিনি অভিযোগ দায়ের করেছেন বলে এক প্রতিবেদনে জানিয়েছিলেন আনন্দবাজার পত্রিকা।

তথ্যসূত্র 

ভাইরাল ভিডিও
বাংলা ভাষার গান
২০২১-এ গণমাধ্যম
আলবের্তো মার্কোভেকচিও

আলবের্তো আন্দ্রেস মার্কোভেকচিও (, ; ৬ মার্চ ১৮৯৩ – ২৮ ফেব্রুয়ারি ১৯৫৮; আলবের্তো মার্কোভেকচিও নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।

মার্কোভেকচিও ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ১২ ম্যাচে ৮টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল 
মার্কোভেকচিও কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন 
আলবের্তো আন্দ্রেস মার্কোভেকচিও ১৮৯৩ সালের ৬ই মার্চ তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৮ সালের ২৮শে ফেব্রুয়ারি তারিখে, আর্জেন্টিনার লানুসে ৬৪ বছর বয়সে তিনি মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 

১৮৯৩-এ জন্ম
১৯৫৮-এ মৃত্যু
আর্জেন্টিনীয় ফুটবলার
ফুটবল ফরোয়ার্ড
আর্জেন্টিনার আন্তর্জাতিক ফুটবলার
১৯১৬ দক্ষিণ আমেরিকান চ্যাম্পিয়নশিপের খেলোয়াড়
আর্জেন্টিনীয় প্রথম বিভাগের খেলোয়াড়
রেসিং ক্লাব আভেয়ানেদার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল ফরোয়ার্ড
ভাবন উপনিষদ

ভাবন উপনিষদ () হল হিন্দুধর্মের একটি মধ্যযুগীয় ক্ষুদ্র উপনিষদ। সংস্কৃত ভাষায় রচিত, পাঠটিকে শাক্ত উপনিষদের একটি হিসাবে শ্রেণীবদ্ধ করা হয়েছে এবং অথর্ববেদের সাথে সংযুক্ত করা হয়েছে। উপনিষদ মানবদেহকে শ্রীচক্র যন্ত্র হিসেবে চিহ্নিত করে এবং এই ধারণা, এবং এর উপাসনা সম্পর্কে বিস্তারিত বর্ণনা করে।

পাঠ্যটির রচয়িতা ও রচনাকাল অজানা। পাঠ্যটি সম্ভবত অন্যান্য শাক্ত উপনিষদের মতো একই সময়ে, ১২ থেকে ১৫ শতাব্দী খ্রিস্টাব্দের মধ্যে রচনা করা হয়েছিল। এর পাণ্ডুলিপিগুলিকে ভাবনোপনিষদ নামেও পাওয়া যায়। মুক্তিকা ক্রমের ১০৮টি উপনিষদের তেলুগু ভাষার সংকলনে, রাম কর্তৃক হনুমানকে বর্ণিত, এটি ৮৪ নম্বরে তালিকাভুক্ত করা হয়েছে।

বিষয়বস্তু
উপনিষদ মানবদেহকে শ্রীযন্ত্র (শ্রীচক্র) হিসাবে বর্ণনা করে, শরীরের প্রতিটি অংশকে চক্রের সাথে চিত্রিত করে। এটা দাবি করে যে শক্তি হল আত্মা। পাঠ্যটি বাহ্যিক আচার-অনুষ্ঠান এবং নৈবেদ্যগুলির বিপরীতে অন্তর্যাগ (অভ্যন্তরীণ উপাসনা) এর উপর জোর দেওয়ার জন্য উল্লেখযোগ্য। ১৮ শতকের পণ্ডিত ভাস্কররায়, তার ভাষ্যতে, ভাবন উপনিষদের ২৯ নং শ্লোকটিকে ব্যাখ্যা করেছেন যে "সকলেই নিজ নিজকে ভালবাসে"।

পাঠ্যটি অদ্বৈতবাদী ধারণা উপস্থাপন করে, দেবীকে মহাবিশ্বের সর্বোচ্চ বাস্তবতা হিসেবে উপস্থাপন করে।
জুন ম্যাকড্যানিয়েল বলেন, এই পাঠ্যের দার্শনিক প্রাঙ্গনে যেমন অনেক শাক্ত উপনিষদ রয়েছে, হিন্দু দর্শনের সাংখ্য এবং অদ্বৈত বেদান্ত দর্শনের  সমন্বয়, যাকে শাক্তদ্বৈতবাদ (আক্ষরিক অর্থে, অদ্বৈতবাদী শক্তির পথ) বলা হয়।

তথ্যসূত্র

উৎস

হিন্দু ধর্মগ্রন্থ
উপনিষদ্‌
সংস্কৃত গ্রন্থ
বিবিসি স্টুডিওস

বিবিসি স্টুডিওস একটি ব্রিটিশ কন্টেন্ট কোম্পানি। এটি বিবিসির একটি বাণিজ্যিক সহায়ক সংস্থা যা এপ্রিল ২০১৮ সালে বিবিসির বাণিজ্যিক উৎপাদন শাখা এবং বিবিসির বাণিজ্যিক আন্তর্জাতিক বিতরণ শাখা, বিবিসি ওয়ার্ল্ডওয়াইডের একীভূতকরণের মাধ্যমে গঠিত হয়েছিল। বিবিসি স্টুডিওস বিশ্বজুড়ে অনুষ্ঠান তৈরি, বিকাশ, উৎপাদন, বিতরণ, সম্প্রচার, অর্থায়ন এবং বিক্রয় করে, লভ্যাংশ এবং বিষয়বস্তু বিনিয়োগে বছরে প্রায় ২০০ মিলিয়ন পাউন্ড বিবিসিকে প্রদান করে।

বর্ণনা 
বিবিসি স্টুডিওস প্রোডাকশন বিবিসি টেলিভিশনের প্রাক্তন প্রোডাকশন বিভাগগুলির সংখ্যাগরিষ্ঠ অংশকে একত্রিত করে,যেমন: ফ্যাক্টচুয়াল, ড্রামা, কমেডি,বিনোদন, সঙ্গীত ইত্যাদি।  সর্বশেষ বিবিসি চিলড্রেনস প্রোডাকশন এপ্রিল ২০২২ থেকে বিবিসি স্টুডিওস প্রোডাকশনে স্থানান্তরিত হয়। 

বিবিসি নিউজ এবং বিবিসি রেডিওর জন্য বিবিসিতে পৃথক অভ্যন্তরীণ উৎপাদন বিভাগ রয়েছে (যদিও বিবিসি রেডিও কমেডি বিবিসি স্টুডিওস-এর অংশ), এবং দুটি প্রাক্তন বিবিসি টেলিভিশন বিভাগ বিবিসি স্পোর্ট এবং বিবিসি আইপ্লেয়ার চ্যানেল বিবিসি জেনার কমিশনিং এর অংশ।

বিবিসি স্টুডিওস প্রোডাকশন বিভাগটি ২০১৬ সালে গঠিত হয়েছিল এবং ২০১৭ সালে একটি বাণিজ্যিক সত্তা হিসাবে চালু হয়েছিল।  এটি অন্যান্য সম্প্রচারকারীদের সাথে যৌথভাবে অনুষ্ঠান তৈরি করে বিবিসির লাইসেন্স ফি আয় বাড়ানোর জন্য কাজ করে।

তথ্যসূত্র 

২০১৫-এ প্রতিষ্ঠিত
বিবিসি
২০১৫-এ প্রতিষ্ঠিত গণমাধ্যম কোম্পানি
পেঙ্গুইন র‍্যান্ডম হাউস

পেঙ্গুইন র‍্যান্ডম হাউস এলএলসি হল একটি অ্যাংলো-আমেরিকান বহুজাতিক প্রকাশনা সংস্থা যা পেঙ্গুইন গ্রুপ এবং র‍্যান্ডম হাউসের একীভূতকরণের মাধ্যমে ০১ জুলাই, ২০১৩ গঠিত হয়।

তথ্যসূত্র 

২০১৩-এ প্রতিষ্ঠিত প্রকাশনা কোম্পানি
পেঙ্গুইন র‍্যান্ডম হাউস
নিউ ইয়র্ক (অঙ্গরাজ্য) ভিত্তিক বই প্রকাশনা কোম্পানি
নিউ ইয়র্ক শহর ভিত্তিক প্রকাশনা কোম্পানি
সলিল দত্ত

সলিল দত্ত (জন্ম ৩০ নভেম্বর ১৯৩১ –  মৃত্যু ২০ সেপ্টেম্বর ২০০৪) একজন ভারতীয় বাঙালি চলচ্চিত্র পরিচালক, চিত্রনাট্যকার এবং অভিনেতা ছিলেন। তিনি সূর্যশিখা (১৯৬৩), স্ত্রী (১৯৭২) এবং সেই চোখ (১৯৭৬) চলচ্চিত্রের জন্য সুপরিচিত।

কর্মজীবন
সলিল দত্ত ১৯৩১ সালের ৩০ নভেম্বর ব্রিটিশ ভারতের কলকাতায় জন্মগ্রহণ করেন। তিনি ১৯৫৬ সালে ত্রিযামা এবং ১৯৬০ সালে খোকাবাবুর প্রত্যবর্তন-এর সহকারী পরিচালক হিসাবে তার কর্মজীবন শুরু করেন। তাঁর পরিচালিত প্রথম চলচ্চিত্র হল ১৯৬৩ সালে সূর্য শিখা উত্তম কুমার এবং সুপ্রিয়া চৌধুরী অভিনীত। এছাড়াও তিনি ১৯৬৫ সালে অতিথি, খেলাঘর, ধন্যি মেয়ে ইত্যাদি বেশ কিছু ছবিতে অভিনয় করেন। সলিল দত্ত তার কর্মজীবনে ২২টি বাংলা চলচ্চিত্র পরিচালনা করেন। ২০শে সেপ্টেম্বর ২০০৪ সালে ফুসফুসের ক্যান্সারে আক্রান্ত হয়ে কলকাতায় তিনি মারা যান।

চলচ্চিত্রের তালিকা
 সূর্য শিখা (১৯৬৩)
 মোমের আলো (১৯৬৪)
 প্রস্তর স্বাক্ষর (১৯৬৭)
 অপরিচিত (১৯৬৯)
 কলঙ্কিতা নায়ক (১৯৭০)
 খুঁজে বেড়াই (১৯৭১)
 স্ত্রী (১৯৭২)
 শেষ প্রস্থে দেখুন (১৯৭৩)
 অসতী (১৯৭৪)
 সেই চোখ (১৯৭৬)
 বাবু মশাই (১৯৭৭)
 হীরে মানিক (১৯৭৯)
 ঘরের বাইরে ঘর (১৯৮০)
 ওগো বধু সুন্দরী (১৯৮১)
 রাজেশ্বরী (১৯৮৪)
 শ্যাম সাহেব (১৯৮৬)
 উর্বশী (১৯৮৬)
 ডাক্তার প্রিয়া (১৯৮৮)
 যে যার প্রিয় (১৯৮৯)
 আবিষ্কার (১৯৯০)
 অমর সাথী (১৯৯১)
 হেথাই স্বর্গ (২০০১)

তথ্যসূত্র

বহিঃসংযোগ 

বাঙালি অভিনেতা
চলচ্চিত্র পরিচালক
চিত্রনাট্যকার
১৯৩২-এ জন্ম
২০০৪-এ মৃত্যু
বাঙালি হিন্দু
বাঙালি চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
কলকাতার চলচ্চিত্র পরিচালক
ভারতীয় পুরুষ চিত্রনাট্যকার
অপরাধ তদন্ত বিভাগ (পশ্চিমবঙ্গ)

ক্রিমিনাল ইনভেস্টিগেশন ডিপার্টমেন্ট (সিআইডি) হলো ভারতের পশ্চিমবঙ্গ রাজ্যের প্রধান তদন্ত সংস্থা। বাংলায়, অপরাধ তদন্ত বিভাগ (সিআইডি) ১ এপ্রিল ১৯০৬ সালে জনাব সিডব্লিউসি প্লোডেনের অধীনে অস্তিত্ব লাভ করে। স্বাধীনতার পর সিআইডির প্রথম প্রধান ছিলেন এইচএন সরকার, আইপিজেপি। সিআইডি-এর সদর দফতর ভবানী ভবন, ৩১ বেলভেডের রোড, আলিপুর, কলকাতায় অবস্থিত। বর্তমানে সিআইডি পশ্চিমবঙ্গের প্রধান পুলিশের অতিরিক্ত মহাপরিচালক, জ্ঞানবন্ত সিং, আইপিএস।

ইতিহাস 

ভারতীয় পুলিশ কমিশন ১৯০২-০৩ সালে প্রতিটি প্রদেশে অপরাধ তদন্ত বিভাগ (সিআইডি) গঠনের সুপারিশ করেছিল এবং ২১ মার্চ ১৯০৫ সালে ভারত সরকার কমিশনের প্রস্তাব গ্রহণ করে। সরকার ১৯০৭ সালের মধ্যে প্রতিটি প্রদেশে বিভাগ চালু করার নির্দেশ জারি করে। বাংলায়, ক্রিমিনাল ইনভেস্টিগেশন ডিপার্টমেন্ট (সিআইডি) ১ এপ্রিল ১৯০৬ সালে জনাব সিডব্লিউসি প্লোডেনের অধীনে অস্তিত্ব লাভ করে।

বিভাগ এবং ইউনিট 

সিআইডি, পশ্চিমবঙ্গের সদর দফতরে বিশেষ মামলার তদন্তের জন্য বেশ কয়েকটি বিশেষায়িত ইউনিট রয়েছে এবং সারা বাংলায় ২২টি ডিডি ইউনিট রয়েছে -

 তদন্ত ইউনিট/বিভাগ
 ডিডি ইউনিট
 বিশেষায়িত ইউনিট
 ফরেনসিক ইউনিট
 প্রশাসনিক অফিস

তদন্ত ইউনিট/বিভাগ

বিশেষায়িত ইউনিট

ফরেনসিক ইউনিট

উল্লেখযোগ্য মামলা 

সিআইডি পশ্চিমবঙ্গ সাধারণ ঘটনাগুলি ছাড়াও অনেক উল্লেখযোগ্য এবং অনন্য মামলায় জড়িত।

ভুয়া ডাক্তারের মামলা 
এপ্রিল ২০১৭-এ পশ্চিমবঙ্গ মেডিকেল কাউন্সিল পশ্চিমবঙ্গ সিআইডিকে জানিয়েছিল যে বেশ কিছু ভুয়া ডাক্তার বাংলায় কাজ করছে এবং তাদের তদন্ত করার অনুরোধ করেছে। তদন্তে জানা গেছে যে গ্রেফতারকৃত ভুয়ো ডাক্তারদের বেশিরভাগই কোঠারি মেডিক্যাল, বেলে ভিউ ক্লিনিক সহ রাজ্যের কয়েকটি নামী হাসপাতালের সাথে যুক্ত ছিলেন। ২০১৭ সালের জুনের মধ্যে ৫০০ জনের বেশি ভুয়া ডাক্তার শনাক্ত হয়েছে। এর পরে বেশ কয়েকটি গ্রেপ্তার করা হয়েছে এবং পশ্চিমবঙ্গ সিআইডি সহ রাজ্য স্বাস্থ্য বিভাগের সাথে জাল ডাক্তারদের খুঁজে বের করার জন্য একটি অ্যাপ চালু করার পরিকল্পনা করছে। ভুয়া মেডিকেল ইনস্টিটিউট ও মেডিকেল কলেজও সিলগালা করা হয়েছে।

শিশু পাচারের মামলা 
ঘটনাটি নভেম্বর ২০১৬-এ প্রকাশ পায় যখন প্রমাণ পাওয়া যায় যে কীভাবে একটি হাসপাতাল এক মাসে ৬৫ টিরও বেশি শিশু বিক্রি করছে যেখানে ডাক্তাররা স্বীকার করেছেন যে তারা কয়েক দশক ধরে এই বাণিজ্যের সাথে জড়িত। মামলাটি ধরা পড়ার আট মাস পরে, পুলিশ এখন দাবি করছে প্রায় ১৫০ টি হাসপাতাল এই র‌্যাকেটের সাথে জড়িত। তদন্তের ফলে প্রায় ১০,০০০ শিশুর অবৈধভাবে হাত বদলানো সম্পর্কিত তথ্য পাওয়া গেছে। প্রমাণের ফলে আমেরিকায় এতিমখানা বেআইনিভাবে বাচ্চা বিক্রি করছে।

ব্লু হোয়েল গেম কেস 
ভারতে ব্লু হোয়েল গেমের প্রাদুর্ভাবের সময়, পশ্চিমবঙ্গ সিআইডি সচেতনতা প্রচারের পাশাপাশি একজন ইঞ্জিনিয়ারিং ছাত্রকে আত্মহত্যায় তার জীবনের ঝুঁকি নেওয়া থেকে বাঁচিয়েছিল।

আরো দেখুন 

 পশ্চিমবঙ্গ পুলিশ
 কলকাতা পুলিশ
 জাতীয় তদন্ত সংস্থা
 ক্রাইম ইনভেস্টিগেশন ডিপার্টমেন্ট ইন্ডিয়া (সিআইডি ইন্ডিয়া)

তথ্যসূত্র 

১৯০৬-এ ব্রিটিশ ভারতে প্রতিষ্ঠিত
পশ্চিমবঙ্গ সরকার
পশ্চিমবঙ্গ পুলিশ
উইকিউপাত্তে স্থানাঙ্ক আছে
পশ্চিমবঙ্গ সরকারি ভাষা আইন, ১৯৬১

পশ্চিমবঙ্গ সরকারি ভাষা আইন, ১৯৬১ হল ভারতের পশ্চিমবঙ্গ রাজ্যের আইনসভার একটি আইন, যা তৎকালীন দার্জিলিং জেলার তিনটি পার্বত্য মহকুমা (বর্তমানে কালিম্পং জেলা ও দার্জিলিং জেলার দুই পার্বত্য মহকুমা) ব্যতীত আইন প্রণয়ন সহ সমস্ত রাষ্ট্রীয় ব্যবসার জন্য বাংলা ভাষাকে সরকারি মর্যাদা প্রদান করে। কালিম্পং ও দার্জিলিং জেলায় বাংলা নেপালি উভয় ভাষা স্বীকৃত। বিধানচন্দ্র রায়ের মুখ্যমন্ত্রিত্বের সময় এটি পাস হয়। নেপালিদের জন্য দাবিগুলি মূলত দার্জিলিং, কালিম্পং এবং কার্শিয়াং মহকুমায় নেপালিভাষী গোর্খা সংখ্যাগরিষ্ঠ সম্প্রদায়ের কাছ থেকে এসেছিল। ১৯৯২ সালে নেপালি ভারতের সংবিধানের অষ্টম তফসিলে অন্তর্ভুক্ত হওয়ার মাধ্যমে ভারতে সরকারি মর্যাদাসহ একটি ভাষা হিসাবে স্বীকৃত হয়।

টীকা

তথ্যসূত্র

=উৎস

 

পশ্চিমবঙ্গ রাজ্য আইন
১৯৬১-এ ভারত
বাংলা ভাষার ইতিহাস
ফারমপাশা

ফারমপাশা ভারতের করিমগঞ্জ জেলার নিলামবাজার ব্লকে অবস্থিত একটি গ্রাম পঞ্চায়েত। এটি করিমগঞ্জ সদর থেকে ১৮ কিলোমিটার দক্ষিণে অবস্থিত। ফারমপাশা তিনটি অংশ নিয়ে গঠিত, সম্মিলিতভাবে এর জনসংখ্যা ৪৪১২, খানা সংখ্যা ১৬১৭ এবং মোট আয়তন ৫.০১৩ বর্গ কিলোমিটার।

ইতিহাস 
ফারমপাশা পূর্বে শ্রীহট্ট জিলার ডেওয়াদি (কিংবা ডৌয়াদি) পরগণার একটি অংশ ছিল। ১৩০৩ খ্রীষ্টাব্দে শ্রীহট্ট বিজয়ের পর, মুসলমানরা ডেওয়াদি এবং আশেপাশের এলাকায় বসতি স্থাপন শুরু করে। মুলুক সুয়াই নামে এক মুসাফির ডেওয়াদির জঙ্গল পরিষ্কার করেন এবং সেখানে তার বাড়ি প্রতিষ্ঠা করেন। শ্রীহট্ট নগরীর শাহ জালাল দরগাহ পরিদর্শনের সময় মুলুক সুয়াইকে জিজ্ঞাসা করা হয়েছিল তার বাসা কোথায়। তার উত্তরটি ইতিহাসবিদ অচ্যুতচরণ চৌধুরীর লিপিবদ্ধ একটি প্রবাদে সংরক্ষিত আছে:

যদিও আপাত অনুবাদটি হবে "এমন একটি জায়গা যেখানে গাছ থেকে পিঠা জন্মে এবং গোবাটে দই পাওয়া যায়, কেউ কি আমার সাথে সেখানে যাবে? " বাস্তবে, মুলুক সুয়াই রূপকভাবে পিঠার বদলে পিঠাকর ফল, দইয়ের বদলে কাদার কথা উল্লেখ করছিলেন, যা এর বিকাশের আগে ডেওয়াদির পরিবেশ ও অবস্থা নির্ধারণ করে। শাহজালালের দরগাহের পীরদের অন্যতম ব্যাক্তি সমীরুদ্দীন গাছে থেকে বেড়ে ওঠা পিঠা দেখতে বিস্মিত হয়েছিলেন এবং বাড়ি যাওয়ার পথে মুলুক সুয়াইর সাথে যোগ দেওয়ার সিদ্ধান্ত নেন। সমীরুদ্দীন ডেওয়াদি সফরের সময় মারা যান এবং তাঁর সমাধি সম্বলিত মাজারটি এখনও সেখানে সংরক্ষিত রয়েছে। মৃত্যুর পর মুলুক সুয়াইকে তার পাশে সমাহিত করা হয়।

ফারমপাশা পরবর্তীকালে 'ডেওয়াদি পরগণার চৌধুরী ' নামে পরিচিত একটি বাঙালি মুসলিম জমিদার বংশের আসনে পরিণত হয়। তারা মজলিস আলমের অধীনে প্রসিদ্ধি লাভ করে, যিনি সিলেটের নবাবকে তার বোন রূপবতীকে দিল্লিতে সম্রাটের অন্দরমহলে পাঠানোর অনুমতি দিয়েছিলেন। নবাব তাকে ডেওয়াদির জায়গির প্রদান করে তার প্রস্তাবের জন্য পুরস্কৃত করেন। মজলিস আলমের জমিতে একটি মসজিদ নির্মাণ প্রকল্পে অংশ নেওয়ার জন্য দিল্লি থেকে বেশ কিছু রাজমিস্ত্রি ও কারিগরকে পাঠানো হয়েছিল। যাইহোক, কারিগররা মজলিস আলমকে তার 'সামান্য সম্পদ' বলে উপহাস করেছিল এবং ফলস্বরূপ তাদেরকে মৃত্যুদণ্ড দেওয়া হয়েছিল। এই ঘটনার খবর দিল্লির আদালতে পৌঁছলে দায়ীদের শাস্তির জন্য সশস্ত্র ঘোড়সওয়ারদের একটি দল পাঠানো হয়। ফলস্বরূপ, মজলিস আলম আত্মহত্যা করেন বলে কথিত আছে এবং তার পুত্র এবং তারপর তার কন্যার পুত্র শাহ মসূদ স্থলাভিষিক্ত হন। ফারমপাশার বড় দীঘিগুলো জমিদার মজলিস আলমের সাবেক গৌরব প্রতিধ্বনিত করে এবং সেই এলাকাটি দীঘিরপাড় নামে এখনও পরিচিত। সবচেয়ে বড় দীঘি ধলিদীঘি এবং এর পশ্চিম পাড়ে মজলিস আলমের বাড়ি ছিল। এই পুকুরের বড় ঘাটের ধ্বংসাবশেষ এখনো দেখা যায়। দীঘিরপাড়ের আরেকটি বড় দীঘি হল বালিদীঘি, যার উত্তরে একটি হিন্দুপল্লী ছিল যা ঊনবিংশ শতাব্দীর শেষভাগে বিলুপ্ত হয়ে যায়। শাহ মসূদের স্থলাভিষিক্ত হন মুজাফল খাঁ, যিনি চৌধুরী উপাধি লাভ করেন। তাঁর পুত্র ও উত্তরসূরি ছিলেন মহব্বৎ খাঁ। অষ্টাদশ শতাব্দীর মাঝামাঝি, মহব্বৎ খাঁর দুই ছেলের মধ্যে সম্পত্তি ভাগ হয়ে যায়; কর মুহম্মদ খাঁ ও দ্বীন মুহম্মদ খাঁ। কর মুহম্মদ খাঁর স্থলাভিষিক্ত হন মুহম্মদ ফয়েজ খাঁ, যার উত্তরসূরি ছিলেন মুহম্মদ হাদী খাঁ। হাদী খাঁর ছেলে গোলাম নজব তার পরিবারের সাথে ফারমপাশার উত্তরে পার্শ্ববর্তী ভগীরখোলা গ্রামে স্থানান্তরিত হন।

ভূগোল 
নীলমবাজারে অবস্থিত। এটির গড় উচ্চতা 14 মিটার (46 পা দুটো).

রাস্তাঘাট 
নিয়মিত বাস পরিষেবাগুলি NH 8 (পূর্বে NH 44) হয়ে গুয়াহাটি, শিলং এবং আগরতলার সাথে ফারামপাশাকে সংযুক্ত করে।

উল্লেখযোগ্য মানুষ 

 আজিজ আহমেদ খান, রাজনীতিবিদ

তথ্যসূত্র 

CS1 Bengali-language sources (bn)
উইকিউপাত্তে স্থানাঙ্ক আছে
করিমগঞ্জ জেলার গ্রাম
পশ্চিমবঙ্গ সমিতি নিবন্ধন আইন, ১৯৬১

পশ্চিমবঙ্গ সমিতি নিবন্ধন আইন, ১৯৬১ হল ভারতের পশ্চিমবঙ্গ রাজ্যের পশ্চিমবঙ্গ বিধানসভার একটি আইন। আইনটি পশ্চিমবঙ্গ বিধানসভা দ্বারা পাস হয়েছিল। এটি এমন একটি আইন যা সমিতি বা এনজিওগুলির নিবন্ধন প্রদানের জন্য ছিল যার প্রধান কার্যালয় পশ্চিমবঙ্গ রাজ্যে অবস্থিত ছিল। এই আইনের আগে, পশ্চিমবঙ্গের সমিতিগুলি সমিতি নিবন্ধন আইনের অধীনে নিবন্ধিত ছিল। আইনটি ওয়েস্ট বেঙ্গল সোসাইটিস রেজিস্ট্রেশন রুলস, ১৯৬৩ দ্বারা অনুষঙ্গী।

তথ্যসূত্র 
একটি ব্যবহারিক নির্দেশিকা: পঞ্চানন মুখোপাধ্যায়ের ওয়েস্ট বেঙ্গল সোসাইটিস রেজিস্ট্রেশন অ্যাক্ট, ১৯৬১; মিঃ বিজন কুমার সোম, সল্টলেক (কলকাতা) দ্বারা ১৯৬৩ সালে প্রথম প্রকাশিত

১৯৬১-এ ভারত
পশ্চিমবঙ্গ রাজ্য আইন
অপর্যালোচিত অনুবাদসহ পাতা
পশ্চিমবঙ্গ ভিত্তিক সংগঠন
৮০তম গোল্ডেন গ্লোব পুরস্কার

৮০তম গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক নির্বাচিত ২০২২ সালের চলচ্চিত্র ও মার্কিন টেলিভিশনের সেরাদের সম্মানিত করেছে। এই আয়োজনটি অনুষ্ঠিত হয় ২০২৩ সালের ১০ই জানুয়ারি ক্যালিফোর্নিয়ার বেভারলি হিলসের দ্য বেভারলি হিল্টনে। অনুষ্ঠানটি মার্কিন যুক্তরাষ্ট্রে এনবিসি চ্যানেলে সরাসরি সম্প্রচারিত হয় এবং পিককে স্ট্রিমিং হয়। জেরড কারমাইকেল অনুষ্ঠানটি সঞ্চালনা করেন।

২০২২ সালের ১২ই ডিসেম্বর মনোনয়ন ঘোষণা করা হয়। পিতা-কন্যা জর্জ ও মায়ান লোপেজ যৌথভাবে মনোনয়ন ঘোষণা করার কথা থাকলেও পরে জর্জের কোভিড-১৯ পজিটিভ ধরা পড়ায় বাদ পড়েন এবং তার স্থলাভিষিক্ত হন সেলেনিস লেইভা। এডি মার্ফি ও রায়ান মার্ফি যথাক্রমে সেসিল বি. ডামিল ও ক্যারল বার্নেট পুরস্কার লাভ করেন।

দ্য ব্যানশিজ অব ইনিশেরিন শ্রেষ্ঠ সঙ্গীতধর্মী বা হাস্যরসাত্মক চলচ্চিত্র ও শ্রেষ্ঠ পরিচালনা-সহ সর্বোচ্চ আটটি মনোনয়ন লাভ করে, যা ২০০৪ সালের কোল্ড মাউন্টেন-এর পর কোন চলচ্চিত্রের জন্য সর্বোচ্চ মনোনয়ন।

বিজয়ী ও মনোনীত

চলচ্চিত্র

একাধিক মনোনয়নপ্রাপ্ত চলচ্চিত্র
নিন্মোক্ত চলচ্চিত্রসমূহ একাধিক মনোনয়ন লাভ করেছে:

একাধিক পুরস্কার জয়ী চলচ্চিত্র
নিন্মোক্ত চলচ্চিত্রসমূহ একাধিক পুরস্কার লাভ করেছে:

টেলিভিশন

একাধিক মনোনয়নপ্রাপ্ত ধারাবাহিক
নিন্মোক্ত ধারাবাহিকসমূহ একাধিক মনোনয়ন লাভ করে:

একাধিক পুরস্কার বিজয়ী ধারাবাহিক
নিন্মোক্ত ধারাবাহিকসমূহ একাধিক পুরস্কার জয় লাভ করে:

আরও দেখুন
 ৫০তম অ্যানি পুরস্কার
 ৯৫তম একাডেমি পুরস্কার
 ২৮তম ক্রিটিকস চয়েস পুরস্কার
 ৪৩তম গোল্ডেন রাসবেরি পুরস্কার
 ৭৬তম ব্রিটিশ একাডেমি চলচ্চিত্র পুরস্কার
 ২৯তম স্ক্রিন অ্যাক্টরস গিল্ড পুরস্কার

তথ্যসূত্র

বহিঃসংযোগ
 
 
 হলিউড ফরেন প্রেস অ্যাসোসিয়েশন-এ Golden Globes 2023: Nominations for the 80th Golden Globes Have Been Announced

২০২৩-এ ক্যালিফোর্নিয়া
গোল্ডেন গ্লোব
গোল্ডেন গ্লোব
গোল্ডেন গ্লোব পুরস্কার অনুষ্ঠান
মার্কিন যুক্তরাষ্ট্রে জানুয়ারি ২০২৩-এর ঘটনাবলি
মার্কিন যুক্তরাষ্ট্রে ২০২৩-এর পুরস্কার
অর্থ মন্ত্রক (পশ্চিমবঙ্গ)

পশ্চিমবঙ্গের অর্থ মন্ত্রক হলো বাংলা সরকারের একটি মন্ত্রণালয়। অর্থ মন্ত্রক রাজ্য সরকারের অর্থ পরিচালনা করে এবং রাজ্যের আশেপাশের সমস্ত অর্থনৈতিক ও আর্থিক বিষয়ে জড়িত। এর মধ্যে রয়েছে সামাজিক কল্যাণ, অবকাঠামো এবং প্রশাসনিক উদ্দেশ্যে আর্থিক সংস্থান বরাদ্দ করা এবং স্থাপন করা।

তথ্যসূত্র 

পশ্চিমবঙ্গ সরকারের বিভাগ
অপর্যালোচিত অনুবাদসহ পাতা
পশ্চিমবঙ্গ প্রশাসনিক ট্রাইব্যুনাল

পশ্চিমবঙ্গ প্রশাসনিক ট্রাইব্যুনাল (ডব্লিউবিএটি) স্যাট নামে পরিচিত পশ্চিমবঙ্গ সরকারের কর্মচারীদের চাকরি সংক্রান্ত মামলার নিষ্পত্তির জন্য একটি ট্রাইব্যুনাল।

কার্যক্রম 
পশ্চিমবঙ্গ প্রশাসনিক ট্রাইব্যুনাল ১৬ জানুয়ারি ১৯৯৫-এ ভারতের পশ্চিমবঙ্গ রাজ্যের বিধাননগরের বিকাশ ভবনে প্রতিষ্ঠিত হয়েছিল। প্রশাসনিক ট্রাইব্যুনাল আইন, ১৯৮৫ এর অধীনে ট্রাইব্যুনালটি পশ্চিমবঙ্গ সরকারের কর্মচারী এবং কর্মকর্তাদের পরিষেবা সংক্রান্ত মামলার দ্রুত নিষ্পত্তির জন্য স্থাপন করা হয়েছিল। এটি প্রশাসনিক ট্রাইব্যুনাল আইনের অধীনে নির্দিষ্ট যোগ্যতার অধিকারী একজন চেয়ারম্যানের নেতৃত্বে বিচার বিভাগীয় এবং প্রশাসনিক সদস্যদের নিয়ে গঠিত। কলকাতা হাইকোর্ট এই ট্রাইব্যুনালের আপিল কর্তৃপক্ষ।

তথ্যসূত্র 

১৯৯৫-এ পশ্চিমবঙ্গে প্রতিষ্ঠিত
পশ্চিমবঙ্গ সরকার
অপর্যালোচিত অনুবাদসহ পাতা
পশ্চিমবঙ্গ জুডিশিয়াল সার্ভিস

ওয়েস্ট বেঙ্গল জুডিশিয়াল সার্ভিস, যা ডব্লিউবিজেএস নামে পরিচিত, হল ভারতের পশ্চিমবঙ্গ রাজ্যের বিচার বিভাগীয় পরিষেবা। ডব্লিউবিজেএস, পাবলিক সার্ভিস কমিশনের জন্য, পশ্চিমবঙ্গ সময়ে সময়ে তিনটি পর্যায়ে প্রতিযোগিতামূলক পরীক্ষার ব্যবস্থা করে। এই পর্যায়গুলি হল প্রিলিমিনারি, মেইনস এবং পার্সোনালিটি টেস্ট। এই পরিষেবাটির নাম পরিবর্তন করে পশ্চিমবঙ্গ সিভিল সার্ভিস (জুডিশিয়াল) রাখা হয়েছিল।

পোস্টিং 
ওয়েস্ট বেঙ্গল জুডিশিয়াল সার্ভিস অফিসারদের হয় সিভিল জজ (জুনিয়র ডিভিশন) বা পশ্চিমবঙ্গ সরকারের অধীনে ফার্স্ট ক্লাস জুডিশিয়াল ম্যাজিস্ট্রেট পদে রাখা হয়। আধিকারিকদের জ্যেষ্ঠতার ভিত্তিতে জেলা জজ এমনকি কলকাতা হাইকোর্টের বিচারক হিসাবে পদোন্নতি দেওয়া হতে পারে।

প্রশিক্ষণ 
ওয়েস্ট বেঙ্গল জুডিশিয়াল অ্যাকাডেমি দ্বারা নতুন নিয়োগপ্রাপ্ত বিচার বিভাগীয় কর্মকর্তাদের প্রশিক্ষণ পরিচালিত হয়েছিল। অ্যাকাডেমি রাজ্যে সিভিল জজ (জুনিয়র বিভাগ) এবং বিচার বিভাগীয় ম্যাজিস্ট্রেট হিসাবে নিয়োগপ্রাপ্ত বিচার বিভাগীয় পরিষেবা অফিসারদের জন্য ইন্ডাকশন লেভেল প্রশিক্ষণের ব্যবস্থা করে।

তথ্যসূত্র 

ভারতের বিচার বিভাগ
ভারতের আইন
পশ্চিমবঙ্গ সরকার
অপর্যালোচিত অনুবাদসহ পাতা
গোল্ডেন গ্লোব ক্যারল বার্নেট পুরস্কার

ক্যারল বার্নেট পুরস্কার হল "টেলিভিশনের পর্দায় ও পর্দার বাইরে অনবদ্য অবদানের জন্য" হলিউড ফরেন প্রেস অ্যাসোসিয়েশন কর্তৃক প্রদত্ত একটি সম্মানসূচক গোল্ডেন গ্লোব পুরস্কার। হলিউড ফরেন প্রেস অ্যাসোসিয়েশন বোর্ড অব ডিরেক্টরবৃন্দ সম্মানিত ব্যক্তিদের তাদের কাজ এবং এই শিল্প ও দর্শকের উপর টেলিভিশন কর্মজীবনের দীর্ঘমেয়াদী প্রভাবের ভিত্তিতে তাদের নির্বাচন করেন। পুরস্কারটি চলচ্চিত্রের জন্য প্রদত্ত সেসিল বি. ডামিল পুরস্কারের সমতুল্য। এটি ২০১৯ সালের জানুয়ারি মাসে ৭৬তম গোল্ডেন গ্লোব পুরস্কার আয়োজনে প্রথম প্রদান করা হয় এবং এর প্রথম প্রাপক অভিনেত্রী ক্যারল বার্নেটের নামানুসারে নামকরণ করা হয়।

২০১৯ সাল থেকে এটি প্রতি বছর প্রদান করা হয়। এই পুরস্কারের সর্বকনিষ্ঠ প্রাপক হলে টেলিভিশন লেখক, পরিচালক ও প্রযোজক রায়ান মার্ফি, যিনি ২০২৩ সালে ৫৭ বছর বয়সে এই পুরস্কার গ্রহণ করেন। অন্যদিকে, এই পুরস্কারের বয়োজ্যেষ্ঠ প্রাপক হলেন টেলিভিশন লেখক ও প্রযজক নরমান লিয়ার, তিনি ২০২১ সালে ৯৮ বছর বয়সে এই পুরস্কার গ্রহণ করেন।

সম্মানিত ব্যক্তিদের তালিকা

টীকা

তথ্যসূত্র

বহিঃসংযোগ
 Official Golden Globes website

ক্যারল বার্নেট পুরস্কার
 
আজীবন সম্মাননা পুরস্কার
ক্যারল বার্নেট
২০১৯-এ প্রবর্তিত পুরস্কার